﻿ Aaj Tak Live Debate: situation in the country is such that women are not safe anywhere says BJP Spokesperson - डिबेट में बोली बीजेपी प्रवक्ता- देश में हालत ऐसी कि कहीं भी महिला सुरक्षित नहीं, एंकर ने पूछा- फिर कर क्या रही आपकी सरकार - Jansatta
एक न्यूज चैनल के लाइट डिबेट शो में एंकर ने बीजेपी प्रक्ता श्वेता शालिनी से सवाल जवाब किए तो उन्होंने माना कि देश में ऐसी हालत है कि कहीं भी महिला सुरक्षित नहीं।
जनसत्ता ऑनलाइन Edited By मोहित नई दिल्ली | Updated: December 8, 2019 7:53 AM
राजनीतिक विश्लेषक ममता काले और बीजेपी प्रवक्ता श्वेता शालिनी।
देश में महिलाओं के साथ रेप की घटनाओं से मोदी सरकार पर सवाल खड़े हो रहे हैं। राज्य सरकारों को भी इसके लिए जिम्मेदार ठहराया जा रहा है। हैदराबाद में महिला डॉक्टर के साथ रेप और हत्या के बाद शुक्रवार रात उन्नाव रेप पीड़िता ने दुनिया को अलविदा कह दिया। रेप पीड़िता की मौत के बाद दिल्ली में रेप की घटानाओं पर जनता आक्रोश में है और सड़कों पर उतर चुकी है।
भीड़ को शांत करने के लिए पुलिस बल का इस्तेमाल किया गया। इस दौरान लोगों पर पानी की बौछारें भी छोड़ी गई। रेप के आरोपियों को तुरंत सजा देने की मांग की जा रही है। इस मुद्दे पर एक न्यूज चैनल के लाइव डिबेट शो में एंकर ने बीजेपी प्रक्ता श्वेता शालिनी से सवाल जवाब किए तो उन्होंने माना कि देश में ऐसी हालत है कि कहीं भी महिला सुरक्षित नहीं। दरअसल डिबेट के दौरान एंकर पूछती हैं ‘जनता सड़कों पर है लगातार आपकी सरकार के खिलाफ नारेबाजी कर रही है। इस पर क्या कहेंगी आप?’
इस सवाल के जवाब में बीजेपी प्रवक्ता कहती हैं ‘देखिए मैं एक बात कहना चाहती हूं, अगर प्रदर्शन में शामिल होने वाली लड़कियों की उम्र देखेंगी तो आपको मालूम पड़ेगा कि यह औसतन 20 से 30 साल है। मैं पुलिस से उम्मीद करती हूं कि उनके साथ नम्रता के साथ पेश आए। उनका आक्रोश निकल जाने दें। हर महिला के अंदर यह आक्रोश भरा है यहां तक कि मेरे अंदर भी। देश की हालात जैसी है एक महिला कहीं पर भी सुरक्षित नहीं है। हर 22 मिनट पर एक रेप इस देश में हो रहा है।’
वह आगे कहतीं हैं ‘लेकिन मेरी एक शिकायत उन राजनीतिक दलों से भी है जिनके कार्यकर्ता इन महिलाओं और बच्चियों का इस्तेमाल करके कहीं न कहीं अपने राजनीतिक मुद्दे सामने ला रहे हैं और अपनी राजनीतिक रोटियां सेक रहे हैं। महिला होते हुए मैं यह समझती हूं कि यह एक सामाजिक मुद्दा है। हमें मिलकर इस समस्या का हल निकालना होगा।’ देखिए डिबेट में आगे क्या हुआ:-
देश की बेटियों को सुरक्षा देने के लिए क्या कर रही है सरकार? इस सवाल पर सुनिए क्या बोली बीजेपी प्रवक्ता श्वेता शालिनी
Live: https://t.co/fOz5QPkk43 #हल्ला_बोल @chitraaum के साथ pic.twitter.com/IpZ0VBQRbA
— आज तक (@aajtak) December 7, 2019
1 Income Tax में मिल सकती है बड़ी राहत, वित्त मंत्री ने दिए संकेत, बोलीं- पर इतने समय करना पड़ेगा इंतजार
2 हाईकोर्ट में जजों की नियुक्ति नहीं होने पर बिफरा सुप्रीम कोर्ट, AG से बोले जज- हमें मत सिखाइए ‘ब्लेम गेम’
3 ‘खेत जलाया, पिता को पीटा, 9 साल की बच्ची को भी धमकाया’, उन्नाव के पीड़ित परिवार से मिलकर प्रियंका गांधी ने साझा किया उनका दर्द